ബെന്യാമിനെ ആദരിച്ചു കുളനട: വയലാര് അവാര്ഡ് നേടിയ സാഹിത്യകാരന് ബെന്യാമിനെ സംസ്കാരികമന്ത്രി സജി ചെറിയാന് കുളനട ഞെട്ടൂരിലെ വസതിയിലെത്തി ആദരിച്ചു. മാന്തളിരിലെ 20 കമ്യൂണിസ്റ്റ് വര്ഷങ്ങള് എന്ന നോവലിനാണ് 45ാമത് വയലാര് അവാര്ഡ് ലഭിച്ചത്. ഇത് അടക്കം ബെന്യാമിന് രചിച്ച പുസ്തകങ്ങള് മന്ത്രിക്ക് അദ്ദേഹം കൈമാറി.ബെന്യാമിന് ആശംസയറിയിക്കാന് മന്ത്രി ഇന്നലെയാണ് വീട്ടിലെത്തിയത്.എഴുത്തിന്റെ വഴികളേക്കുറിച്ചും ചരിത്രപരമായ ബന്ധത്തെക്കുറിച്ചുമെല്ലാം ബെന്യാമിന് മന്ത്രിയുമായി സംസാരിച്ചു. ജില്ലാ പഞ്ചായത്ത് ആരോഗ്യകാര്യ സ്റ്റാന്ഡിംഗ് കമ്മിറ്റി ചെയര്മാന് ആര്. അജയകുമാര്, ജീവരാജ്, സായ്റാം പുഷ്പന്, അനൂപ് അനിരുദ്ധന്, ആനന്ദന്, അയിനി സന്തോഷ്, രാജേഷ്, ബിജി ദേവ് തുടങ്ങിയവര് പങ്കെടുത്തു. അപേക്ഷ ക്ഷണിച്ചു തിരുവല്ല: കേന്ദ്ര സര്ക്കാര് സ്ഥാപനമായ മഞ്ഞാടി എംഎസ്എംഇ ടെക്നോളജി ഡവലപ്മെന്റ് സെന്ററില് ഫയര് ആന്ഡ്് സേഫ്റ്റിയില് ഇന്ത്യാ ഗവണ്മെന്റ് സര്ട്ടിഫിക്കറ്റോടു കൂടിയ ഡിപ്ലോമ കോഴ്സിലേക്ക് അപേക്ഷ ക്ഷണിച്ചു. ആറ് മാസമാവാണ് പരിശീലന കാലാവധി. 12 ാം ക്ലാസ് യോഗ്യതയുളളവര്ക്ക് അപേക്ഷിക്കാം. താല്പര്യമുള്ളവര് 8129988725 എന്ന നന്പരില് ബന്ധപ്പെട്ട് പേര് രജിസ്റ്റര് ചെയ്യണമെന്ന് കേന്ദ്രം ഡയറക്ടര് അറിയിച്ചു.